Diphologolo le dikumo tsa diphologolo di ka romelwa ntle fa di tswa mo mafelong a a amogetsweng go ya ka ditekanyetso tsa boditšhabatšhaba kgotsa molao wa naga e e rekang dikumo. Mafelo a e ka nna maselagapane a a rebotsweng, lefelo mo go imisiwang diphologolo ka mokgwa wa maitirelo, tikwatikwe ya kokoanyo ya leruo, polase, lefelo la go fepa leruo, feme e e dirang dijo tsa leruo, lefelo le go bolokelwang dijo tsa leruo teng, jalo-jalo.
Ikgolaganye le ngaka ya leruo ya puso ya porofense go dira kopo ya go tlhatlhobiwa ga lefelo go le kwadisetsa diromelwantle.
Ngaka ya leruo ya puso ya porofense e tla tlhatlhoba lefelo la gago.
Pegelo ya tlhatlhobo e tlo romelwa kwa Lefapheng la Temothuo go tlhatlhobiwa le go rebolwa e na le lekwalo le le tlhalosang mabaka ga mmogo le dintlha tsa kgakololo tsa bofelo tse di tshwanetseng go diragadiwa.
Fa e rebotswe, lefelo le tla kwadisiwa mme setefikeiti sa ikwadiso se tla abiwa.
Nako e e tsewang go wetsa ikwadiso e farogana go ya ka diporofense.
Go tswa mo porofenseng.
Diforomo ga di bonwe mo inthaneteng. Ikgolaganye le ngaka ya leruo ya puso ya porofense goba le Lefapha la Temothuo.